section_heading: Reprezentativna karijera
paragraph_text: Dobrim igrama u dresu PSV-a, Jonk se vraća u reprezentaciju za potrebe Svjetskog prvenstva 1998. nakon što je propustio EURO 1996. Završetkom turnira i odlaskom Guusa Hiddinka, klupu reprezentacije preuzima Frank Rijkaard te je bilo vidljivo da Jonk više neće biti pozivan u reprezentaciju. Međutim, posljednja igračeva utakmica u dresu Oranja bio je prijateljski susret protiv Danske 18. kolovoza 1999. Tako je Wim Jonk završio svoju reprezentativnu karijeru u kojoj je skupio 49 nastupa te je zabio 11 golova.